અમદાવાદના અારટીઅો જી.એસ. પરમારે જણાવ્યું કે, અમદાવાદના ૧૮૦થી વધુ ઓટો ડીલર અને સર્વિસ સ્ટેશનમાં આગામી સપ્તાહથી નંબર પ્લેટ રજિસ્ટ્રેશનની કામગીરી શરૂ થઇ જશે. કોઇ પણ જૂના વાહનની વિગત જે તે ડીલર કે સર્વિસ સ્ટેશનમાં આપવાની રહેશે અને તેનું પેમેન્ટ ચૂકવવાનું રહેશે. પછીના બે થી ત્રણ દિવસમાં તેને તૈયાર નંબર પ્લેટ મળી જશે. આ માટે કોઇ વાહન માલિકોએ છેક આરટીઓ સાબરમતી કે વસ્ત્રાલ જવાની જરૂર રહેશે નહીં, જોકે આ વિસ્તારની નજીક રહેતા વાહન માલિકો આરટીઓમાં જઇ શકે છે. આરટીઓ કચેરી આ કામગીરી માટે સવારના ૮થી રાત્રિના ૮ સુધી ખુલ્લી રહેશે.